GiliGold/VAD_KnessetCorpus huggingface dataset:
חיים אבידור: אני לא רוצה לעשות תחשיבים של שכר.
חיים אבידור: אני מבקש שיהיה לי מדד.
חיים אבידור: אתם רוצים לקבל את המנגנון הזה?
חיים אבידור: אין בעיה, רק לפני זה תפנו לביטוח לאומי או ללשכה המרכזית לסטטיסטיקה ותבקשו שיפרסמו מדד.
שלמה קרעי: זה מה שיקרה, נלך לביטוח הלאומי ונבקש את הנתון.
שלמה קרעי: זה חישוב פשוט.
הילה שי וזאן: צריך לראות אם הוא מסוגל לעשות את זה, אם הוא רוצה לעשות את זה.
שלמה קרעי: אנחנו אף פעם לא שואלים אם מישהו יהיה מסוגל לעשות נוסחה של אחד ועוד אחד.
שלמה קרעי: זה אחד ועוד אחד, חיים, זה נתונים אובייקטיביים לגמרי.
שלמה קרעי: מה שצריך לעשות זה לקחת את אחוז האבטלה בשלושת החודשים האחרונים ולחבר אותם לשכר הממוצע, זה הכל.
שלמה קרעי: אם אתה רוצה אני אעזור להם.
חיים אבידור: למי תעזור?
שלמה קרעי: למי שצריך בביטוח לאומי או בלשכה המרכזית לסטטיסטיקה.
חיים אבידור: אם ביטוח לאומי יעשה מדד לפי מה שאתה תעזור לו, אהלן וסהלן.
איתן גינזבורג: נעבור להסתייגות של חבר הכנסת אלעזר שטרן.
ארבל אסטרחן: חברי הכנסת שטרן וטופורובסקי ביקשו להציג הסתייגות פשוטה ואפשרית יותר.
ארבל אסטרחן: היא מציעה לתקן את חוק הכנסת בהוראת קבע.
ארבל אסטרחן: שכרם של חברי הכנסת ותנאיהם נקבעים ברגיל על ידי ועדת הכנסת, לאחר קבלת המלצה של ועדה ציבורית.
ארבל אסטרחן: ההסתייגות שמוצעת אומרת שהוועדה הציבורית היא זו שתחליט, לא תגיש המלצות.
ארבל אסטרחן: ההסתייגות הזאת היא נושא חדש.
יצחק פינדרוס: יש משהו נקודתי ונכון בהצעת החוק שהוועדה הביאה.
יצחק פינדרוס: להתחיל לשנות סדרי בראשית בשביל לצאת עם כל מיני כותרות, אני לא חושב שזה הזמן.
ארבל אסטרחן: יש דרישות דיבור של מרצ במליאה.
איתן גינזבורג: כפי שאמרה היועצת המשפטית, ההסתייגות של חבר הכנסת שטרן היא נושא חדש.
עידן כהן: יש תזכיר חוק שמתייחס לתמונה המלאה יותר, כולל נושאי משרה, כולל הנושא של הפחתת שכר, לא רק הקפאת השכר.
עידן כהן: אנחנו לא מתנגדים להצעות שאמרתם עכשיו, אבל אנחנו מעדיפים וממליצים להתייחס להצעה הרחבה והמלאה יותר.
איתן גינזבורג: האם יש לכם התייחסות להסתייגות של חבר הכנסת קרעי בקשר למדד החדש?
עידן כהן: יש הצעת חוק נפרדת שמדברת על לשנות את המדד באופן זמני לאור האירוע, לא את המדד הקבוע של חברי הכנסת.
שלמה קרעי: אני לא מדבר על שינוי המדד באופן זמני.
עידן כהן: מדובר על הצעת חוק נפרדת.
עידן כהן: כמו שאמרתם, פעם אחת אפשר להקפיא את שכר הח"כים ונושאי המשרה דרך החלטה בנוגע אליהם, פעם אחרת אפשר להביא חקיקה לגבי מדד השכר הממוצע עצמו.
שלמה קרעי: יש הצעה על עדכון המדד כך שהוא יכלול את דמי האבטלה.
עידן כהן: אנחנו תומכים בתזכיר החוק שמדבר על הפחתת השכר של 10% ועל הקפאה.
עידן כהן: לא נתנגד למהלך שאתם מקדמים כאן, הוא עדיין מקדם משהו.
שלמה קרעי: אתם תומכים בהצעה לעדכון המדד כך שהוא יכלול את דמי האבטלה?
עידן כהן: יש הצעה נפרדת, ואני לא מדבר על החקיקה הספציפית שלך, שמדברת על שינוי מדד השכר הממוצע והקפאתו בשנה הנוכחית לאור המשבר.
עידן כהן: זה לא בהכרח כולל הכנסה של דמי אבטלה.
עידן כהן: יש שם כמה חלופות.
עידן כהן: העניין שזה החלטה זמנית, לא החלטה קבועה.
ארבל אסטרחן: האם ההצעה של חבר הכנסת קרעי מובנת?
חיים אבידור: אני מבין אותה, רק אני לא חושב שבשלב הזה אני יכול לבצע אותה, היות ואני לא יודע אם את כל הנתונים שהוא מבקש לשקלל יש מישהו שמפרסם.
חיים אבידור: אנחנו מערבבים פה נתונים משני גופים שונים - חלק מביטוח לאומי, חלק מהלשכה המרכזית לסטטיסטיקה.
חיים אבידור: אני לא יודע מה החתכים של כל אחד ואחד.
חיים אבידור: מה שמבוקש פה לא מבושל דיו.
שלמה קרעי: אדוני החשב, זה בושל יחד עם הייעוץ המשפטי של ועדת הכספים.
שלמה קרעי: עבדנו על זה הדק היטב.
שלמה קרעי: היו כמה ניסוחים עד שהגענו לניסוח הזה.
שלמה קרעי: שגית, היועצת המשפטית של ועדת הכספים ושל הכנסת, אמרה שזה בהחלט אפשרי, שזה דבר שהוא מאוד פשוט ליישום.
שלמה קרעי: אם תצטרך נוסחה, כמובן שנשיג את הנוסחה, זה עניין מאוד טכני ופשוט.
שלמה קרעי: לא מפילים בשביל זה דבר כל כך מהותי.
חיים אבידור: אני לא מפיל.
חיים אבידור: נחשפתי לזה לראשונה עכשיו.
שלמה קרעי: זה שנחשפת לזה לראשונה עכשיו זה בסדר, אתה לא אמור לחשב את החישוב הזה לבד.
שלמה קרעי: זו נוסחה מאוד פשוטה שעושה ממוצע משוקלל כולל המובטלים.
הילה שי וזאן: אני מבקשת למשוך את טענת נושא חדש משתי ההסתייגויות.
איתן גינזבורג: אני מציע שנעבור להצבעה על ההסתייגויות.
איתן גינזבורג: נתחיל עם ההסתייגות של חבר הכנסת קרעי.
איתן גינזבורג: מי בעד ההסתייגות של חבר הכנסת קרעי, ירים את ידו?
איתן גינזבורג: מי בעד ההסתייגות של חברי הכנסת אלעזר שטרן ובועז טופורובסקי, ירים את ידו?
איתן גינזבורג: בשעה 11:10 נתכנס כדי להצביע על הרביזיה.
איתן גינזבורג: אנחנו דנים על רביזיה שהגיש חבר הכנסת קרעי.
שלמה קרעי: כמו שאמרתי קודם, יש לנו כאן
שלמה קרעי: פתרון שאומר שלא כל פעם כשיש אחוז אבטלה גבוה, שלא כל פעם כשיש בעיות כלכליות, צריכים להיכנס ללופ הזה של הקפאות, של קיצוצים, בלי שכל, בלי משהו ענייני מה גרם, למה דווקא הקפאה, למה לא קיצוץ של 20%, למה רק 10%.
שלמה קרעי: יש כאן מנגנון שמשקף את מצב המשק כולל המובטלים.
שלמה קרעי: אם אתה מצביע נגד ההסתייגות הזאת, נגד הרביזיה, אתה בעצם אומר: "אני לא רוצה שיורידו בשכר שלי כמו שמורידים לכל המובטלים במשק".
שלמה קרעי: לכל המובטלים במשק השכר ירד ב-30%, ואתה אומר להם: "לכם ירד ב-30%?
שלמה קרעי: אני לא מוכן שירד לי אפילו בשלושה אחוז".
שלמה קרעי: זאת האמירה של מי שיצביע נגד הדבר הזה.
ארבל אסטרחן: היות וזה נכלל בנוסח שעולה, והיות וגם משרד המשפטים העיר לי הערה לגבי היישומיות של זה, אני רוצה לוודא, חבר הכנסת קרעי, האם אפשר להגיד את המילים "שלגביהם היו נתונים שפרסמו בלשכה"?
איתן גינזבורג: אנחנו נעבור להצבעה על הצעת החוק כנוסח הוועדה.
איתן גינזבורג: מי בעד הצעת החוק כנוסח הוועדה, ירים את ידו?
איתן גינזבורג: החוק התקבל ויעבור לדיון במליאת הכנסת.
איתן גינזבורג: אני מגיש רביזיה על החוק.
ארבל אסטרחן: עם ההסתייגויות של מרצ ושל ישראל ביתנו.
איתן גינזבורג: אני מזכיר שהצעת החוק מוזגה עם הצעת החוק של יש עתיד, שחתומים עליה יאיר לפיד ומיקי לוי.
איתן גינזבורג: נצביע על הרביזיה שהגשתי בישיבה שתתקיים בשעה 12:00.
איתן גינזבורג: שלום לכולם - - -
איתן גינזבורג: בוא נפתח קודם את הדיון.
איתן גינזבורג: היום יום שני, כ"ט בחשון תשפ"א, 16 בנובמבר 2020.
איתן גינזבורג: ראשית, אני רוצה להתנצל על האיחור.
איתן גינזבורג: היינו באירוע בוועדת הפנים ביחס לרוויזיה שהוגשה על-ידי הליכוד לגבי הבחירות בתל מונד ולכן נאלצתי להיות שם, כדי לנסות לפתור את הבעיה.
אלעזר שטרן: היושב-ראש, אתה רוצה שאנחנו נתייחס בכבוד לוועדה הזאת, ואני מבין אותך, אבל אני חושב שגם אנחנו יכולים לבקש ממך להתייחס בכבוד אלינו, ואתה לא מתייחס.
אלעזר שטרן: האיחור הזה של הרבע שעה – תודיע.
אלעזר שטרן: הרי מתי הודעת על הישיבה הזאת?
אלעזר שטרן: לפני פחות משעה.
עוזי דיין: ב-11.
אלעזר שטרן: לפני פחות משעה, שזה כשלעצמו מטורף.
אלעזר שטרן: זה מזלזל, זה הופך אותנו לכלבלבים שלך.
אלעזר שטרן: אתה תחליט מתי אתה רוצה אותנו, מתי אתה לא רוצה, מה יהיה בדיוק בהתרעה של שלושת-רבעי שעה.
אלעזר שטרן: אני לא מכיר את ההתנהלויות האלה.
אלעזר שטרן: כבר אמרנו, אתה תחליט מתי חוק יסוד הוא חוק יסוד, בסדר.
אלעזר שטרן: אבל באמת, אתה אומר לנו לבוא ב-11, מנהלת הוועדה מתקשרת לשאול אם נבוא, אנחנו מאשרים לה שנבוא, ובסוף אתה לא בא.
אלעזר שטרן: אני לא יודע אם מישהו יכול להחליף אותך שם בוועדה, יש לכם מספיק עריקים או עריקות שאתה יכול לשים - - -
איתן גינזבורג: חבר הכנסת שטרן, אני מבין שבאת קרבי היום.
אלעזר שטרן: לא, נשבע לך שלא.
איתן גינזבורג: נשבע לך שכן, כך זה לפחות נראה.
אלעזר שטרן: "קרביים" – תשאיר לי את המושגים האלה.
איתן גינזבורג: נכון, בגלל זה השתמשתי בביטוי הזה.
איתן גינזבורג: אני כבר מבין שאני עם חוקי יסוד, שיש עריקים.
אלעזר שטרן: אל תתחמק, איתן.
איתן גינזבורג: אני לא מתחמק, התחלתי ופתחתי בזה, ואם תרצה – תכף אני אומר עוד דבר.
אלעזר שטרן: אני רוצה שתגיד, כן.
אלעזר שטרן: אני אגיד לך ממה אתה מתחמק – מזה שאתה מקפיץ אותנו.
אלעזר שטרן: אם אתה משתמש במונחים קרביים, תשאל את עוזי דיין והוא יגיד לך למה מקפיצים בהתרעות כאלה ובהתרעות קצרות יותר ולמה לא מקפיצים בהתרעות כאלה, בגלל שרוצים שתהיה תרבות של ניהול.
אלעזר שטרן: להקפיץ ב-11 ל-11 וחצי ולבוא ברבע ל-12, זה אומר שאתה לא מתייחס אלינו בכבוד הראוי.
אלעזר שטרן: לא לכל אחד מאיתנו, אלא למושג הזה של חבר ועדה שלך.
אלעזר שטרן: הדבר השני, אם אתה כבר מקפיץ אותנו ואתה מודיע לנו היום על מחר, וכדי שגם – אני אגלה לך משהו, גם לנו יש לוחות זמנים.
אלעזר שטרן: דרך אגב, אני רוצה שתדע את זה – אני יושב פה ביום רביעי עם העוזרים והיועצים ואנחנו עוברים על הוועדות ומחליטים לאיפה לבוא ולאיפה לא לבוא.
אלעזר שטרן: אנחנו חברים, ישנן התנגשויות ואנחנו מחליטים לפי זה איזה עוד פגישות לעשות.
אלעזר שטרן: אנחנו מחליטים לאיזה ועדות ללכת או איזה עוד פגישות לעשות במסגרת העבודה, בגלל שאלה הוועדות שאנחנו רוצים להיות בהן.
אלעזר שטרן: אני מסתכל על הלו"ז של היום ושל מחר – שגם את של מחר קיבלנו באותו זמן בדיוק – ושאלתי למה אם זה הלו"ז, למה לא מאחדים כבר את הדיונים.
אלעזר שטרן: אז אתה מסתכל ואומר: אוקיי, אני מקבל שלושת-רבעי שעה קודם התרעה על ועדה, אבל אני לא מבין את החלוקה הזאת שהיא מהיום למחר.
אלעזר שטרן: אני אומר לך, יש לנו פגישות ויש לנו עבודה ואחרי הכול אתה עוד אומר שאתה בא ברבע שעה איחור ואתה מתנצל.
אלעזר שטרן: אתה יודע כמה פעמים כבר התנצלת פה על איחורים, נכון?
אלעזר שטרן: אני לא צריך לספור לך את זה.
אלעזר שטרן: אז מה זה קשור עכשיו למצב רוח קרבי?
אלעזר שטרן: אם אתה קורא לזה מצב רוח קרבי, אז יש לזה אשם אחד בחדר, וזה אתה.
אלעזר שטרן: כל פעם שנמתח ביקורת תגיד "מצב רוח קרבי"?
אלעזר שטרן: אם אתה או מישהו מהנוכחים כאן יגיד במה אני לא צודק, במה הגזמתי – אפשר לדבר על זה.
אלעזר שטרן: אבל אם מה שתיארתי זה אוסף של עובדות שהתרחשו בשעה האחרונה - - -
שלמה קרעי: אבל אתה מתעלם, חבר הכנסת שטרן.
שלמה קרעי: הוא הביא לך את זה בהצבעה.
אלעזר שטרן: אני לא יודע מי אתה, אני לא רואה אותך עכשיו.
שלמה קרעי: תגיד תודה שקיבלת הצבעה.
אלעזר שטרן: עכשיו אני עם היושב-ראש.
אלעזר שטרן: יש מספיק חברי כנסת שאפשר להקפיץ אותם, כמו שאפשר להקפיץ אותנו.
אלעזר שטרן: שיקפיצו אחרים לדיונים בוועדת הפנים.
איתן גינזבורג: תודה, חבר הכנסת שטרן.
איתן גינזבורג: ועדת הכנסת, בשונה מוועדות אחרות, היא ועדה תפעולית.
איתן גינזבורג: היא ועדה שמתכנסת בעיקר לפי צורך.
איתן גינזבורג: לא תכננתי לכנס את הוועדה היום.
איתן גינזבורג: תעיד על זה מנהלת הוועדה, לא התכוונתי.
איתן גינזבורג: הטעם היחידי שהחלטתי לכנס אותה הוא הוא בקשת יושב-ראש ועדת העבודה והרווחה להקדים דיון להיום במליאה על הצעת חוק לסיוע כלכלי לפי חוק הקורונה.
איתן גינזבורג: אחרת לא היינו מתכנסים היום.
אלעזר שטרן: אז תחברו את זה לדיונים של מחר.
איתן גינזבורג: מה לעשות, אבל הוא רוצה היום להצביע על החוק הזה במליאה.
איתן גינזבורג: כשיש ועדה שמבקשת פטור - - -
אלעזר שטרן: דרך אגב, אם הייתה תרבות אחרת, גם הוא היה מבקש את זה אתמול או שלשום.
אלעזר שטרן: זה לא נחת עליו בהפתעה.
איתן גינזבורג: יכול להיות, אבל הוא סיים את זה היום.
אלעזר שטרן: תאמין לי, אני מכיר אותו, הוא ידע שהוא יסיים את זה היום.
איתן גינזבורג: אני לא מתחיל לבדוק כיצד עבדו ועדות אחרות.
איתן גינזבורג: אני כן מונע, ככול שאני יכול, מהצעות חוק ממשלתיות להגיע בפטור.
איתן גינזבורג: למשל, הם רוצים להגיש בקשה לפטור הצעת חוק שקשורה לאנרגיה בגלל הקורונה.
איתן גינזבורג: זו הצעת חוק שנידונה בממשלה כבר לפני שבועיים ולא הביאו את זה לסדר היום.
איתן גינזבורג: היום הם ביקשו פטור להיום, אבל אני אמרתי שלא יהיה להם פטור להיום, בדיוק מאותו טעם.
איתן גינזבורג: אבל אם ועדת הרווחה סיימה את העבודה בדחיפות – ואני יודע שהם התכנסו לדון בזה בצורה אינטנסיבית – ורוצים להצביע על זה היום, אז אנחנו מתכנסים ודנים בזה.
איתן גינזבורג: אתה יודע מה הכי מעצבן אותי עכשיו?
איתן גינזבורג: כשהתיישבתי קיבלתי פה הודעה שהם הסירו את הבקשה.
איתן גינזבורג: זה הכי מעצבן אותי.
טלי פלוסקוב: כי הדיון לא הסתיים.
אלעזר שטרן: אתה אומר לי שמפרפרים אותך ואתה מפרפר אותנו.
איתן גינזבורג: זה לא עניין של מפרפר, אלעזר.
איתן גינזבורג: כמו ששמו אותי יושב-ראש ועדה, אם שמו אותך בוועדה כחבר, תדע שהוועדה הזאת היא לא ככול ועדה, היא ועדה שדנה בדברים אד הוק.
איתן גינזבורג: אתה ותיק ממני בכנסת, אתה יודע מספיק טוב שהוועדה הזאת - - -
אלעזר שטרן: אני מכיר היטב - - -
איתן גינזבורג: יפה.
איתן גינזבורג: כמו שבשבוע שעבר התכנסנו אחרי המליאה לצורך מתן איזה הארכה לוועדת החוקה שלא הספיקה לדון באיזה תקנות, ודנו בעשר בלילה בהארכת תוקף לשלושה ימים, כך גם דנו בזה עכשיו.
אלעזר שטרן: דיברתי איתך רק על דברים שאפשר היה לדעת אותם קודם וגם אפשר עכשיו לדעת אותם קודם לגבי מחר.
אלעזר שטרן: רק על זה דיברתי איתך, לא על דברים של התקלות.
אלעזר שטרן: תביא לי דבר אחד שלא אפשר היה לדעת קודם.
אלעזר שטרן: גם ועדת העבודה והרווחה, שלדבריך בסוף משכו את זה, יושב-ראש הוועדה הרי ידע, לפחות באותה סבירות שעכשיו הוא ביטל אותה, הוא חשב שתהיה הצבעה.
אלעזר שטרן: אם הוא מכבד אותנו או אותך, שיגיד יום קודם או יומיים קודם: אני אגמור את הדיון הזה.
אלעזר שטרן: אני מכיר אותו, הוא תכנן לגמור את הדיון הזה.
אלעזר שטרן: זו תרבות ארגונית, זה הכול.
טלי פלוסקוב: ברשותכם, אני רוצה להגיד שוועדת העבודה, הרווחה והבריאות ישבה אתמול כמה שעות טובות כדי להספיק להביא את זה היום, ואז הגענו לעוד שיפור.
טלי פלוסקוב: אני חוזרת ואומרת, משפרים עוד את מצבם של המעסיקים ודברים שלא יכולנו לסגור אתמול.
טלי פלוסקוב: לכן נפתח דיון מחדש.
טלי פלוסקוב: בעצם זו הייתה רוויזיה ונפתח דיון מחדש.
איתן גינזבורג: אמרתי, לא הייתי מקיים את הישיבה היום על הנושאים האלה, רק בגלל שביקשו פטור על החוק הזה.
איתן גינזבורג: במסגרת ההחלטות הדמוקרטיות שלי, אני שואל אם אתם רוצים לדון בשאר הנושאים, שהם נושאים לא בוערים שאפשר לדחות אותם למחר, או לא.
אלעזר שטרן: למה אי אפשר להקדים את הנושאים של מחר?
איתן גינזבורג: כי אחד מהנושאים של מחר הוא חוק.
איתן גינזבורג: אני חושב שאם מדובר בחוק, צריך זמן להתכונן אליו.
איתן גינזבורג: אי אפשר להביא את זה מעכשיו לעכשיו.
איתן גינזבורג: אם הייתי שם עכשיו בסדר היום את המשך הדיון לקריאה שנייה ושלישית של החוק, היית כועס עליי ואומר איך אתה עושה דיון על חוק בהתרעה של חצי שעה.
אלעזר שטרן: נכון, אבל איתן, אני כועס עליך שלא אמרת את זה ביום רביעי.
אלעזר שטרן: אנחנו יודעים את זה וזה בדיוק העניין.
איתן גינזבורג: יכול להיות.
איתן גינזבורג: מכיוון שאמרת שהנחיתו אותי לכאן ושמו אותי כאן, ומכיוון שאני צעיר, פרח, ינוקא – איך שתרצה לכנות אותי – אחד שלא מבין, עושה חוקי יסוד, שמעתי שגם היושב-ראש שלך כתב עליי היום איזה מאמר - - -
אלעזר שטרן: הוא לא כתב עליך.
איתן גינזבורג: חצי מאמר היה עליי.
איתן גינזבורג: אז מציע - - -
טלי פלוסקוב: לא חבל על הזמן?
אלעזר שטרן: דרך אגב, אני מסכים עם המאמר הזה.
איתן גינזבורג: חשבתי שהוא לא כתב...
איתן גינזבורג: אז אני מציע שתכבד את הסדר שלי ולהבין שגם אני לומד ואולי את החוק הבא נביא בהתרעה של כמה ימים ולא בהתרעה של יום אחד.
יצחק פינדרוס: תאר לך שגפני היה כותב מאמר ואני הייתי אומר שאני לא מסכים.
אוסנת הילה מארק: אלעזר, אם לא תסכים, לא תהיה בכנסת הבאה.
אוסנת הילה מארק: מה לא הבנת?
אלעזר שטרן: אשתו של לפיד תגיד לי?
אלעזר שטרן: אל תתחילי איתי, אוסנת, לא מתאים לך.
שלמה קרעי: כמו שאת עופר שלח הוצאתם מהווטסאפ.
אוסנת הילה מארק: אני לא רוצה להתחיל איתך, רק פשוט אתה צריך להסכים לזה.
יצחק פינדרוס: תאר לך שגפני היה כותב מאמר, הייתי יכול להגיד שאני לא מסכים איתו?
איתן גינזבורג: כאמור, הנושא הראשון ירד מסדר היום לבקשת יושב-ראש הוועדה.
טלי פלוסקוב: הנושא השני הוא קביעת ועדה לאישור חקיקת משנה לפי חוק שירות לאומי-אזרחי.
טלי פלוסקוב: להזכירכם, זה כבר היה פה.
איתן גינזבורג: יש פנייה של השר צחי הנגבי לאשר לקבוע ועדה לפי חוק שירות לאומי-אזרחי, כפי שקבעו את החוק בכנסת הקודמת בוועדה דומה, ועדה משותפת - - -
אלעזר שטרן: לדעתי בכנסת הקודמת, הקודמת, קודמת, קודמת.
איתן גינזבורג: בכנסת העשרים, אתה צודק.
איתן גינזבורג: ועדה דנה בחוק הזה ועכשיו נדרש לקבוע תקנות.
איתן גינזבורג: הוא ביקש להעביר את זה לוועדת העבודה והרווחה ואנחנו חשבנו שנכון להעביר את זה לוועדה משותפת של ועדת העבודה והרווחה וועדת החוץ והביטחון.
טלי פלוסקוב: בראשותו של חבר הכנסת חיים כץ.
איתן גינזבורג: בראשותו של יושב-ראש ועדת העבודה והרווחה.
איתן גינזבורג: ההרכב המוצע, על פי שיח עם הסיעות, הוא כדלקמן: מטעם ועדת העבודה והרווחה יכהנו – חיים כץ – יושב-ראש הוועדה; חבר הכנסת טסלר; חברת הכנסת אתי עטייה; חברת הכנסת הילה שי וזאן וחבר הכנסת עידן רול.
איתן גינזבורג: דרך אגב, זה לאחר שהתייעצתי עם ראשי הסיעות ומרכז האופוזיציה.
איתן גינזבורג: זה ההרכב המוצע – חמישה חברים מוועדת החוץ והביטחון, חמישה חברים מוועדת העבודה והרווחה באופן שווה.
- דדון: חבר הכנסת טסלר עדיין לא חבר בוועדת העבודה והרווחה.
איתן גינזבורג: בסדר, אבל זה מה שהם ביקשו.
ארבל אסטרחן: אתה לא תוכל להכריז על זה במליאה אם לא יודיעו לך קודם על זה.
איתן גינזבורג: חבר הכנסת פינדרוס, מכיוון שעדיין לא הודעתם שטסלר הוא חבר ועדת העבודה והרווחה, כרגע יהיה מקום פנוי ליהדות התורה.
איתן גינזבורג: אתם תצטרכו להודיע לוועדת הכנסת שהוא חבר ועדת העבודה והרווחה ואז הוא יוכל להיות בוועדת המשותפת.
ארבל אסטרחן: כשבוחרים ועדה משותפת, זה שמי ולא על מקום פנוי.
טלי פלוסקוב: אפשר להכניס שם של מישהו אחר שהיום כן חבר ועדה ואחר כך תשנו את זה.
ארבל אסטרחן: מתי תוכלו להודיע את השם?
יצחק פינדרוס: מה שקרה זה שליצמן החליף.
יצחק פינדרוס: לא רציתי לפגוע באף אחד ולא עשיתי מינויים חדשים.
יצחק פינדרוס: השארתי את מי שהיה.
יצחק פינדרוס: הוא היה ממלא-מקום שלו, אז מבחינתי הוא היה בפנים.
יצחק פינדרוס: אם לא, אני אטפל בזה.
ארבל אסטרחן: אם אפשר, אז לעשות את זה לפני שמוסרים את ההודעה במליאה.
איתן גינזבורג: אוקיי, רק אם תוכל לעשות את זה לפני שאני מודיע במליאה.
איתן גינזבורג: אני מבקש שתודיע על זה עכשיו, בצוהריים, כדי שכשאני מודיע על זה בארבע במליאה, יהיה חבר הכנסת טסלר חבר בוועדה המשותפת.
אלעזר שטרן: אנחנו יכולים לאשר את זה למרות שהם עוד לא הודיעו?
ארבל אסטרחן: בכפוף לכך שהוא יודיע.
איתן גינזבורג: בכפוף לכך שהוא יודיע, אבל יש מקום שמור ליהדות התורה.
איתן גינזבורג: יש מישהו שרוצה להתייחס?
איתן גינזבורג: אם כך, נעבור להצבעה – מי בעד הקמת הוועדה?
אלעזר שטרן: איתן, אני מושך את סעיף ג'.
איתן גינזבורג: סעיף ג' – הרוויזיה נמשכה.
ארבל אסטרחן: אם כך, ההחלטה בתוקף.
שלמה קרעי: התלוננת שהורסים לך את הלו"ז והרסת לנו את הלו"ז, אנחנו נמצאים פה סתם רבע שעה.
איתן גינזבורג: לפיכך ההחלטה שהתקבלה אז בדבר ממלא-מקום קבוע לוועדת החוץ והביטחון, בתוקף.
איתן גינזבורג: בכך אני נועל את הישיבה.
איתן גינזבורג: צהריים טובים.
איתן גינזבורג: היום יום שלישי, טז' בחשוון, תשפ"א, 3.11.2020.
איתן גינזבורג: ישנם מספר נושאים על סדר-היום: בקשת יו"ר ועדת החוקה להארכת התקופה לאישור תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 7) ו-(תיקון מס' 8); הצעת חוק סמכויות מיוחדות להתמודדות עם נקיף הקורונה החדש (הוראת שעה) (תיקון מס' 3 (אזור תיירות מיוחד – העיר אילת או אזור עין בוקק-חמי זוהר), התשפ"א-2020, של ח"כ איתן גינזבורג; הצעת חוק יד יצחק בן-צבי (תיקון מס' 3) (ביטול נציגי הכנסת במועצה), התשפ"א-2020.
איתן גינזבורג: נתחיל בברכת ברוכים הבאים לשני המתמחים של היועצת המשפטית של ועדת החינוך שבאו ללמוד כיצד מבוצעת עבודה פרלמנטרית וכיצד עובדת חקיקה.
איתן גינזבורג: אנחנו מברכים אתכם.
קריאה: לא בטוח שזה זמן טוב ללמוד.
איתן גינזבורג: אבל בוועדה הזאת לומדים טוב.
איתן גינזבורג: בגלל זה לא הולכים לוועדות אחרות.
איתן גינזבורג: למשל, לא הביאו את חוק יסוד ממשלה חלופית לא יודע למה.
ארבל אסטרחן: זה גם חוק שקשור לוועדת חינוך.
איתן גינזבורג: אז ברוכים תהיו, תלמדו טוב ותצליחו, במיוחד במבחני הלשכה, אלוהים ישמור.
איתן גינזבורג: נעבור לסעיף ראשון:
איתן גינזבורג: בקשת יושב ראש ועדת חוקה חוק ומשפט להארכת תקופה לאישור התקנות (סמכויות מיוחדות להתמודדות עם נגיף הקורונה) (הגבלת פעילות והוראות נוספות) לעניין תקנות שלא חל עליהן אישור הכנסת מיום 2.11.2020 ותקנות סמכויות מיוחדות נגיף הקורונה החדש (הגבלת פעילות והוראות נוספות).
איתן גינזבורג: מי ינמק?
איתן גינזבורג: היועץ המשפטי של ועדת חוקה.
גור בלאי: אני אסביר את הנימוקים לבקשת יו"ר ועדת חוקה בהקשר הזה.
גור בלאי: חוק הסמכויות להתמודדות עם נגיף הקורונה קובע מסגרת זמנים מאוד נוקשה לדיון בוועדה לאישור תקנות.
גור בלאי: הוא קובע תקנות מסוימות שמכוח הסמכות לפי סעיפים 6 ו-7 לחוק 7 ימים ומכוח סעיפים אחרים 14 ימים.
גור בלאי: במקרה הזה בעצם הוועדה רצתה לדון בהם אבל השבוע היא מאוד עמוסה עם התיקון לחוק הסמכויות, תיקון שעוסק באזורי תיירות מיוחדים והיא כן רוצה לדון בהם.
גור בלאי: לכן היא מבקשת לגבי תיקון 8 שהגיע ביום שישי שעבר.
גור בלאי: יש בו סעיפים שיש לוועדה רק 7 ימים לדון בהם וה-7 ימים האלה פוקעים ביום שישי.
גור בלאי: הכוונה היא לדון בהם בתחילת שבוע הבא לכן מתבקש לעניין הזה עוד 3 ימים.
גור בלאי: לגבי תיקון מס' 7, יש בו גם סעיפים שיש להם 7 ימים ויש סעיפים שהם 14 ימים.
גור בלאי: לגבי הסעיפים שהוועדה צריכה לדון בהם תוך 7 ימים, הוועדה לא דנה בהם 7 ימים ולכן המליאה אתמול אישרה אותם, בהתאם להוראות חוק הסמכויות.
גור בלאי: החלק הנותר הוא החלק שלוועדה יש 14 ימים לו והם מסתיימים ביום ראשון.
גור בלאי: גם פה מתבקש עוד 3 ימים מתוך מחשבה שהכול כנראה יהיה ביום שני בוועדה ולכן מתבקשת הארכה.
יואב סגלוביץ': אני אגיד כמה מילים כלליות.
יואב סגלוביץ': לא סתם אמרתי ששמענו את ההסבר אבל לא שמענו את הנימוק.
יואב סגלוביץ': בעיקרון חוק הקורונה הגדול מפה מתחיל כל אם חטאת והוא בא והפך פה כל סדרי בראשית.
יואב סגלוביץ': למעשה, הממשלה מתקנת תקנות שזה בסדר.
יואב סגלוביץ': היא מתקנת תקנות ומגבילה זכויות אזרחיות הכי בסיסיות, חופש תנועה, חופש עיסוק, חופש תנועה, לא משנה.
יואב סגלוביץ': לאחר מכן, רק אז זה מגיע לוועדה לדיון.
יואב סגלוביץ': מה הוועדה יכולה לעשות?
יואב סגלוביץ': לאשר או לא לאשר או לקצר בזמן.
יואב סגלוביץ': אני מתחבר לאירוע שהיה אתמול במליאה.
גור בלאי: היא יכולה לאשר באופן חלקי.
יואב סגלוביץ': אתמול במליאה היינו בסגה אחרת לגמרי.
יואב סגלוביץ': אתמול עלה שר המודיעין – לא תגיד סגן יושב-ראש ועדת חוקה בפועל, ממלא מקומו בהתנדבות.
יואב סגלוביץ': לא, שר המודיעין עלה לנמק הארכת תקנות שהגיעו למליאה כי ועדת החוקה לא ישבה.
יואב סגלוביץ': ועדת החוקה היא מוועדות הכנסת והכנסת ככנסת היא הגוף שצריך לפקח על עבודת הממשלה.
יואב סגלוביץ': זה נראה כאילו משהו טכני.
יואב סגלוביץ': אני מדבר פה לא ליועץ המשפטי שמציג את ההסבר.
יואב סגלוביץ': אין פה נימוק.
יואב סגלוביץ': אם היו תקנות שהיו צריכות להגיע לוועדה תוך 7 ימים, הן צריכות להגיע תוך 7 ימים ואם תוך 14 יום אז תוך 14 יום, נקודה.
יואב סגלוביץ': אין הארכות.
יואב סגלוביץ': לא מדובר פה על כבוד הכנסת, זה לא כבוד הכנסת.
יואב סגלוביץ': כבוד הכנסת לא רלוונטי.
יואב סגלוביץ': זה פיקוח ובקרה של רשות שקוראים לה כנסת על הממשלה.
יואב סגלוביץ': הממשלה בתקופה הזאת, בעת הזאת – לא אני אומר, שרי הממשלה אומרים אחד על השני שהיא לא מתפקדת.
יואב סגלוביץ': אז את זה גם לא נבקר?
יואב סגלוביץ': יש פה כאילו בקשה טכנית.
יואב סגלוביץ': יושב-ראש הוועדה, זאת לא בקשה טכנית.
יואב סגלוביץ': יש פה סיפור עקרוני.
יואב סגלוביץ': אתמול היה ביזיון שאין כדוגמתו.
יואב סגלוביץ': זה שזה לא תופס תהודה כי אנחנו כבר ברמת ביזיון כל-כך גדולה מכל-כך הרבה דברים, שזה עובר.
יואב סגלוביץ': אתמול אישרנו תקנות שהגיעו למליאה כי לא היה שום דיון בוועדה.
יואב סגלוביץ': אתמול הצביעו אנשים שלא ידעו בכלל על מה הם מצביעים.
איתן גינזבורג: אבל עכשיו מבקשים לדון בוועדה.
יואב סגלוביץ': לא, לא, לא.
יואב סגלוביץ': מבקשים הארכה שזה יגיע לוועדה.
איתן גינזבורג: אבל מבקשים לדון בוועדה.
איתן גינזבורג: הרי אם לא היו רוצים לדבר, לא היו מבקשים הארכה.
איתן גינזבורג: בתקנות הקודמות לא ביקשו הארכה.
איתן גינזבורג: איתן, שנייה.
איתן גינזבורג: יש פה כללים.
איתן גינזבורג: זה צריך להגיע לוועדת החוקה ולא לקבל שום הארכה.
איתן גינזבורג: נכון שזה חוקי - - -
איתן גינזבורג: זה מגיע לוועדת החוקה.
יואב סגלוביץ': איתן, זה היה צריך להגיע לדיון בוועדת חוקה.
יואב סגלוביץ': אתה ואני חברים בוועדת חוקה.
יואב סגלוביץ': אני מוכן להישאר היום.
יואב סגלוביץ': לא רק אני, אני מדבר גם בשמך בטוח.
יואב סגלוביץ': יגידו לנו היום שיש דיון ב-22:00 בלילה, נהיה פה ב-22:00.
יואב סגלוביץ': יגידו מחר ב-6 בבוקר, נגיע ב-6 בבוקר.
אוסנת הילה מארק: אני מתנגדת.
יואב סגלוביץ': יגידו אתמול ב-22:00 בלילה, אתמול ב-22:00 בלילה.
יואב סגלוביץ': אני אומר שיש משהו לא הגיוני בהתנהלות הכנסת, לא הגיוני.
יואב סגלוביץ': זה שאנחנו כל חברי הבית הזה מאפשרים את הדבר הזה הוא פשוט לא נורמלי.
יואב סגלוביץ': אנחנו ממש בתקופה לא נורמלית, מתנהגים כמו לא נורמליים וכדאי שנחזור לשפיות.
יואב סגלוביץ': אני מציע גם לחבריי בקואליציה לא לאשר את בקשתו של יושב-ראש הוועדה ונקיים את הדיון מתי שצריך לעשות לפי לוח זמנים בסיסי, היום, עד אמצע הלילה אם צריך.
יואב סגלוביץ': זה כבר תהליך.
יואב סגלוביץ': אי-אפשר להגיד על כל דבר זה שטויות, זה שטויות, הכול פה קטן.
יואב סגלוביץ': אני אומר שזה סיפור אמיתי, סיפור קשה.
יואב סגלוביץ': גם אם הוא חוקי אנחנו לא צריכים לאפשר את זה.
יואב סגלוביץ': הבית הזה צריך להגיד גם ליושב-ראש הוועדה וגם לממשלה, כן אתם קבעתם 7 ימים, אנחנו נשב.
יואב סגלוביץ': זאת לא פעם ראשונה שעושים את הדברים האלה.
יואב סגלוביץ': אתמול זה היה ממש – נכון שזה חוקי, מותר להעלות למליאה ואחרי 7 ימים זה מגיע למליאה.
יואב סגלוביץ': אני מזכיר לך, איתן, 27 לחודש, יושב-ראש הוועדה לא סתם לא הגיע למליאה.
יואב סגלוביץ': זאת היתה מחאה שלו לא להגיע למליאה.
יואב סגלוביץ': מדוע?
יואב סגלוביץ': כי קיצרנו בפעם הקודמת את הזמן ל-27 לחודש.
יואב סגלוביץ': אמרנו לממשלה, תעשו א', ב', ג'.
יואב סגלוביץ': מה עשתה הממשלה?
יואב סגלוביץ': שמה עליו קצוץ פס גם עליו וגם על הכנסת וזה הגיע למליאה.
יואב סגלוביץ': כך פרצופנו ואני לא רוצה להיות חלק מהעניין.
יואב סגלוביץ': אני קורא לכם לא להסכים לדבר הזה ולהתייצב היום ולעשות דיונים בוועדה כמו שצריך.
איתן גינזבורג: אני מזכיר שהדיון בוועדה התקיים.
איתן גינזבורג: אני לא מדבר על האירוע של אתמול, שזאת גם סוברניות, מה שנקרא.
איתן גינזבורג: אני חושב שזאת היתה טעות.
יואב סגלוביץ': איתן, הוא צריך להתקיים כמה שיותר.
איתן גינזבורג: אני חושב שזאת היתה טעות לא להתכנס בוועדת חוקה אבל בסוף מי שקובע את סדר היום זה סדר היום שלה.
יואב סגלוביץ': חבל שהוא לא בא לנמק את זה.
איתן גינזבורג: במקרה הנוכחי, הוא ביקש כן לדון בתקנות האלה.
איתן גינזבורג: הרי אלמלא לא היה רוצה לדון בתקנות האלה, הוא לא היה מבקש את ההארכה.
יואב סגלוביץ': צריך לעשות את זה כמה שיותר מהר להחלטת הממשלה.
יואב סגלוביץ': אנחנו מאריכים את הזמן.
יואב סגלוביץ': איזו הצדקה יש לזה?
יואב סגלוביץ': להגביל זכויות אזרחיות, למה?
יואב סגלוביץ': בגלל שמשהו לא מסתדר בלו"ז?
איתן גינזבורג: עוד מישהו רוצה להוסיף משהו?
עמית הלוי: אני רוצה לומר שאני לא מקבל בכלל בהגבלת זכויות אזרחיות.
עמית הלוי: יש פה הרבה מאוד נזקים ודברים שחבר הכנסת סגלוביץ' מעלה ושראויים לדיון.
עמית הלוי: אני כן חושב שאם כל חטאת היא שאנחנו דנים בתקנות ברמת המיקרו במצב חרום דינאמי שצריך להיות בידיים של הרשות המבצעת.
עמית הלוי: הסיפור הזה של הנתונים של התחלואה שמתחלפים, נתונים שנבדקים גם פר מערכת חינוך כל שבועיים, כל המערכת הזאת היא לא תואמת – זה מאוד יפה שאתה מוכן להישאר פה עד 22:00 בלילה וראוי ואני מוכן להצטרף אליך וגם ב-12.